Džeimss Mārsdens
Džeimss Pols Mārsdens (angļu: James Paul Marsden, dzimis 1973. gada 18. septembrī) ir amerikāņu aktieris. Savu aktiera karjeru iesācis ar epizodiskām lomām televīzijas seriālos Saved by the Bell: The New Class (1993), Touched by an Angel (1995) un Party of Five (1995). Kļuvis atpazīstams ar lomu "X-cilvēki" filmu sērijā (2000—2014). Piedalījies arī tādās filmās kā Disturbing Behavior (1998), "Autoceļš Nr. 60" (2002), "Atmiņu klade" (2004), "Supermens atgriežas" (2006), "Matu laka" (2007), "Noburtā" (2007), "27 kleitas" (2008), "Kaste" (2009), "Sulainis" (The Butler, 2013), "Televīzijas dvēsele 2" (2013), "Soniks: Filma" (2020) un "Soniks 2: Filma" (2022). Piedalījies arī seriālos "Mežonīgo rietumu pasaule" (Westworld, 2016—2022) un Dead to Me (2019—2022).